פיני איינהורן

פיני איינהורן (פנחס ישראל) (נולד בכ"א בתמוז התשמ"ח, 6 ביולי 1988) הוא זמר יוצר חסידי-ישראלי, בסוגת המוזיקה החסידית.

==ביוגרפיה==
איינהורן משתייך לחסידות בעלז נולד ב-1988 וגדל בשיקגו שבארצות הברית ובבחרותו עלה לארץ.

למד בישיבה קטנה טלז סטון המשויכת לחסידות בעלז. כבר אז איינהורן היה משמיע שירים שהלחין למשגיח הישיבה, המלחין והזמר הרב ירמיה דמן<ref name=":0"></ref>. בישיבה גדולה למד בישיבת בעלז בחיפה.

דודיו הם: המלחין יהודה איינהורן ובעל המנגן ואלי וואקס.

==קריירה מוזיקלית==
את הקריירה המוזיקלית שלו החל במקהלה של חסידות בעלזא בניצוחו של דודי קאליש. בהמשך חבר למקהלת ידידים ובהמשך פרש לטובת קריירה עצמאית.

ביוני 2017 הוציא את סינגל הבכורה שלו - "ומשתוקק" בדואט יחד עם ילד הפלא ארי רייך ובליווי מקהלת ידידים בה היה חבר. את מילות השיר כתב האדמו"ר יהודה לייב אלתר מגור והוא הולחן על ידי הרב מנחם מנדל פומרנץ. אלי קליין ואיצי ברי הפיקו ועיבדו את השיר.

באוקטובר 2019 הוציא את אלבום הבכורה שלו - פיני, בהשתתפות ילד הפלא ארי רייך ומקהלת הילדים החסידית אמריקאית - "יידיש נחת". האלבום כולל 11 רצועות. באלבום ישנם לחנים של איינהורן עצמו לצד לחנים של אלי קליין, איצי ברי וליפא שמלצר. האלבום זכה בתואר "אלבום השנה" במצעד המוזיקה השנתי של האתר "בחדרי חרדים" שנערך באוקטובר 2020.

באוקטובר 2021 הוציא בליווי להקת "שלעפן נחת" את הסינגל-קליפ "טוב הבעש"ט", שצולם במז'יבוז' שבאוקראינה בקברו של הבעל שם טוב. קליפ השיר ספג ביקורת בקרב הציבור החרדי בשל הזלזול כביכול בכבודו של הבעל שם טוב, על ידי צילום בקברו.

בינואר 2023 הוציא את אלבומו השני - במסתרים בהפקתו המוזיקלית של מוישי רוט.<ref></ref> האלבום כולל 11 רצועות שעובדו על ידי הצמד אלי קליין ואיצי ברי. יחד עם האלבום החדש הושק גם [https://pinieinhorn.co.il האתר הרשמי] של איינהורן. מתוך האלבום הצליח במיוחד השיר "אנא השם" שהגיע למקום הראשון במצעד היהודי ובמצעד השבועי של קול פליי. האלבום זכה במקום השלישי בקטגוריית "אלבום השנה" במצעד המוזיקה של האתר כיכר השבת.<ref></ref>

בספטמבר 2023, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את פועלו של איינהורן בשנה זו וכתב "פיני איינהורן נסק השנה עם האלבום השני והמשובח שלו 'במסתרים'. איינהורן שדייק השנה בצורה טובה את דמותו המוזיקלית, באדיבותו של המנהל האמנותי החדש והמשובח שלו, מוישי רוט, הופיע רבות ושיריו החדשים קיבלו השמעות רבות והפכו לאהובים במקומות רבים."<ref></ref>

באוקטובר 2023 זכה איינהורן בתואר "זמר השנה" במצעד המוזיקה של האתר בחדרי חרדים. אלבומו, במסתרים, זכה במקום השני בקטגוריית "אלבום השנה".<ref></ref>

בדצמבר 2023, בעיצומה של מלחמת חרבות ברזל, השתתף בשיר "שיר הניצחון", לצד שוקי סלומון שכתב והלחין את השיר.

בנובמבר 2023,לאור מלחמת חרבות ברזל, הוציא איינהורן את טרק הניצחון.[https://www.youtube.com/watch?v=MYuaQhHfikU]<ref></ref>

באפריל 2024 הוציא את הסינגל-קליפ "נחמה". הקליפ צויר על ידי בינה מלאכותית (AI), והראה את איינהורן בתור יהודי שקיים בירושלים בתקופות זמן רבות במשך 3,000 שנה.

== חיים אישיים ==
איינהורן נשוי לדבורה חנה ואב לשלש בנות ומתגורר בגבעת זאב הסמוכה לירושלים.

==דיסקוגרפיה==
===אלבומים===

===השתתפות באלבומים===
* לשורר שיר חדש, בקהילה, 2017
* המיטב, משפחה, 2019

===סינגלים===
* ומשתוקק - עם ארי רייך ובליווי מקהלת ידידים, לחן של הרב מנחם מנדל פומרנץ, עיבוד אלי קליין ואיצי ברי, 2017
* ואמונתך - עיבוד שימי קסלר, 2017
* בבית הכנסת לא מדברים - לחן של אלי קליין ואיצי ברי, הפקה של רדיו קול חי וקול חי מיוזיק, 2019
* לא רעב ללחם - לחן של פיני עצמו וראובן הורביץ, עיבוד אלי קליין ואיצי ברי, 2019
* והרוח לנו - עם אהרלה סמט, לחן של איצי ברי, עיבוד של אלי קליין ואיצי ברי, 2020
* טוב הבעש"ט - בעיבוד של אלי קליין ואיצי ברי, 2021
* כולם אהובים - יחד עם מנדי גולדברג, 2022
* תאמין - מילים: ר' צדוק הכהן מלובלין, מילים פזמון: איצי ברי, לחן: איצי ברי, עיבוד והפקה מוזיקלית: אלי קליין ואיצי ברי, 2022.
* דורש טוב - שיר פורימי מילים: מגילת אסתר, לחן: ר' משה יחזקי' ווייס.
* נחמה-לחן: איצי וולדנר עיבוד: ארהלה נחשוני ,2024.

==קישורים חיצוניים ==

* [https://pinieinhorn.com האתר הרשמי] של פיני איינהורן
* 
* 
* 
* [https://www.c-live.co.il/archives/15102 אירוע השקת אלבומו החדש של פיני איינהורן] ברדיו קול חי, לצפייה באתר C-LIVE.
* 

==הערות שוליים==

קטגוריה:זמרים חסידיים
קטגוריה:זמרים השרים בעברית
קטגוריה:זמרים השרים ביידיש
קטגוריה:חסידי בעלז
קטגוריה:ישראלים ילידי ארצות הברית
קטגוריה:גבעת זאב: אישים
קטגוריה:ישראלים שנולדו ב-1988